
הכנסת התשע-עשרה
נוסח לא מתוקן

מושב שני
<פרוטוקול מס' 302>
מישיבת ועדת העבודה, הרווחה והבריאות
יום רביעי, ז' בתשרי התשע"ה (01 באוקטובר 2014), שעה 14:15
<סדר היום:>
<תקנות שוויון זכויות לאנשים עם מוגבלות (התאמות נגישות לשירותי הכשרה מקצועית), השתע"ג-2013>
נכחו:

<חברי הוועדה:> 
יעקב מרגי – מ"מ היו"ר
<מוזמנים:> 
	דניאל כץ
	–
	מפקח ארצי אגף מוגבלות שכלית, משרד הרווחה והשירותים החברתיים

	מרים מאיר שטטמן
	–
	מפקחת ארצית, משרד הרווחה והשירותים החברתיים

	נורית שגב
	–
	מפקחת ארצית בשירות לשיקום תעסוקתי, משרד הרווחה והשירותים החברתיים

	דפנה סילוביסקי
	–
	מרכזת פרוייקטים אוכלוסיות מיוחדות, משרד הכלכלה

	איילת זלדין
	–
	משנה ליועץ המשפטי, משרד הכלכלה, משרד הכלכלה

	שרית שטיינר
	–
	מרכזת סקרים  ורשמת מורשיי נגישות, משרד הכלכלה

	אורית זולברג
	–
	מנהלת תחום השכלה, המכון לקידום החירש

	גיא פינקלשטיין
	–
	מנהל, עמותת לשם - עמותה לקידום סטודנטים ליקויי למידה

	ישראל אבן זהב
	–
	יו"ר ועדת נגישות, מטה מאבק הנכים

	אוראל גלולה לפיד
	–
	יועמ"ש, עמותת נגישות ישראל

	דורון לוי
	–
	נשיא, אגודת החירשים

	נעמה לרנר
	–
	מנהלת המחלקה הקהילתית, בזכות

	שמואל חיימוביץ'
	–
	ממונה נגישות ארצי, נציבות שיוויון לאנשים עם מוגבלות

	ערן טמיר
	–
	ממונה משפטי, נציבות שיוויון לאנשים עם מוגבלות

	רות דיין מדר
	–
	מנהלת מח' חברה, המרכז לשלטון מקומי

	יעל מרום
	–
	מנהלת המח' לנגישות ע. ירושלים, המרכז לשלטון מקומי

	אתי כהן
	–
	ס. מנהלת האגף, עיריית באר שבע

	ירון לוי
	–
	מנכ"ל, ארגון הפעולה של הנכים


<ייעוץ משפטי: >
אייל לב-ארי
<מ"מ מנהל/ת הוועדה:>
אתי שבתאי
<רישום פרלמנטרי:>
יפעת קדם
<תקנות שוויון זכויות לאנשים עם מוגבלות (התאמות נגישות לשירותי הכשרה מקצועית), התשע"ג-2013>
<היו"ר יעקב מרגי:>

אחר הצהריים טובים, אני מתכבד לפתוח את ישיבת ועדת העבודה, הרווחה והבריאות. היום 1 באוקטובר 2014, ז' בתשרי התשע"ה. הנושא על סדר היום הוא תקנות שוויון לאנשים עם מוגבלות (התאמות נגישות לשירותי הכשרה מקצועית), התשע"ג-2013. אני מבין שכבר עברנו על התקנות. יש מספר הבהרות שנתייחס אליהן. אם נתקדם כולנו יחד, הן גם יוצבעו. 
<איילת זלדין:>
דנו בתקנות האלו הרבה מאוד ישיבות. המטרה שלהן זה לאפשר הנגשה של הכשרה מקצועית שמפוקחת על ידי המשרד, בין אם היא מתוקצבת ובין אם לא. אלה בעצם שני אגפים במשרד:  האגף להכשרה מקצועית ומינהל הבטיחות. הרבה מאוד הערות שהיו פה בדיונים הוכנסו. אני מזכירה שבדיון האחרון נותרה השאלה לגבי מה אנחנו עושים בנושא תמלול בשפת סימנים. מאוד התלבטנו, כי זו עלות כספית כבדה. החלטנו שאנחנו מחילים את ההסדר שיש בתקנות הכלליות, נותנים את אותו הסדר. עשינו בתקנות החלה מסעיף זה עד סעיף זה. לא כתוב את זה בפירוש. זה כולל את ההסדרים. אנחנו מפנים הרבה לתקנות נגישות השירות מקום קיים. אחרי שגמרנו את כל הדיונים, העברנו פעם אחרונה למחלקת חקיקת משנה במשרד המשפטים. הם דייקו אותנו בכל מיני דברים שהם ממש תיקוני נוסח. היו שני תיקונים שאני רוצה להביא לתשומת לב הוועדה. בעמוד 4, בסעיף 11, כשדיברנו על שנה קלנדרית, העירו לנו שיותר נכון לדבר על שנת לימודים. קיבלנו את זה.  הדבר השני הוא בסוף התקנות. החוק מאפשר לנו לקבוע צו לגבי החלה הדרגתית. לצורך העניין גם התאמנו את מועדי ההחלה לאלה שיש בתקנות  נגישות השירות מקום קיים. מכיוון שעשינו הרבה הפניות לתקנות נגישות השירות מקום קיים, רצינו שיהיה ברור שנחיל צו הדרגתי לפי הצרכים, לפי איך שנראה לנו.  כתבנו שזה יהיה לפי הצו שיותקן, על אף האמור במועדים הקבועים בתקנות נגישות השירות מקום קיים. אנחנו רק מפנים אל תקנות נגישות שירות מקום קיים. אנחנו קובעים את המועדים. החוק אומר שיש כך וכך שנים להחיל את זה, שנעשה צו לפי הצרכים. הוא מאפשר לנו לפי סוג מוסדות, לפי סוג הכשרה. רצינו שיהיה ברור שנחיל את זה הדרגתית בהתאם לחוק, בלי קשר למועדים שנקבעו בתקנות.
<היו"ר יעקב מרגי:>
למרות שבאותן נקודות הפניתם לתקנות מקום קיים.
<איילת זלדין:>
כן, אבל הפנינו להסדרים.  

<היו"ר יעקב מרגי:>
להסדרים, לא לתחולה.

<איילת זלדין:>
לא למועדים. 

<היו"ר יעקב מרגי:>
זו יותר הבהרה שמקיימים את החוק.  אתם מבהירים שלמרות כל ההבהרות זה יוחל בהדרגה לפי צו שיותקן מכוח סעיף 9.

<ערן טמיר:>
אנחנו כותבים בכל מקום את המשפט "יחולו בשינוים המחויבים לפי העניין". לא עדיף לכתוב את זה שם? 
<איילת זלדין:>
זה סוכם עם מחלקת חקיקת משנה. זה מה שרצו.

<היו"ר יעקב מרגי:>
אני חושב שזה נותן מענה. 

<ערן טמיר:>
אין לי מחלוקת על העיקרון. זה לפי החוק. זו שאלה של ניסוח.

<מרים בר-ניר:>
אני שמחה שבוועדה לקביעת התאמות אישיות קבעתם שיהיו 3 אנשים, כי היה דיון על כך שאולי יספיק אדם אחד.
<איילת זלדין:>
לא אצלנו.
<ערן טמיר:>
זה בהשכלה הגבוהה.
<מרים בר-ניר:>
בנוגע להתייעצות עם איש המוסד ומורשה לנגישות השירות. אין כאן אפשרות להתייעץ עם מישהו ממרכזי התמיכה.  

<היו"ר יעקב מרגי:>

לאיזה סעיף את מפנה אותנו?
<מרים בר-ניר:>
בעמוד 6, פרק ד': התאמות אישיות. לאנשים עם מוגבלות נפשית יש מרחב ומגוון עצום של שינויים וצורך בהתאמה אישית. אני לא יודעת כמה אנשים יכולים להגיד ב-100% אם הם יודעים את כל מה שקורה לאדם עם מוגבלות נפשית. 
<היו"ר יעקב מרגי:>
מרים, זאת דרישה שחוזרת על עצמה כמעט בכל הדיונים - בהשכלה גבוהה, בתחבורה. כתוב: "... לגבי מקצועות רישוי... גם משרד שמקצוע הרישוי הוא בתחום פעולתו". 

<איילת זלדין:>
יש מענה לזה בסעיף (ו): "הוועדה תתכנס ותבחן את הבקשה ורשאית היא להתייעץ עם מרכז התמיכה או מומחה אחר;"
<היו"ר יעקב מרגי:>
אני זוכר שזה חוזר. יש לנו מענה. אי אפשר לרכז אנשי מקצוע או מומחים, לשים אותם ב"סטנד ביי" לכל סוגי המוגבלויות.
<מרים בר-ניר:>
כנראה פספסתי.
<היו"ר יעקב מרגי:>
אנחנו נצביע על התקנות כפי שהוצגו והוקראו בדיונים הקודמים עם ההבהרות שניתנו היום. מי בעד?

הצבעה

בעד – פה אחד
נגד – אין
נמנעים –אין 

התקנות אושרו
<איילת זלדין:>
אני רק רוצה להגיד תודה רבה לאייל. 

<אחיה קמארה:>
אנחנו מודים לאייל על המחויבות ארוכת השנים, על ההתמצאות בכל הפרטים ועל היכולת לגשר בין כל הצדדים הניצים. 
<היו"ר יעקב מרגי:>
תקנות הנגישות זה נושא כבד. צריך לתפוס ראש. זה ארוך. אתה בונה משהו חדש. אין ספק שהוא מנצח על המלחמה הזאת.

<אחיה קמארה:>
אני רוצה להודות ליושב-ראש, לחברי הכנסת על השליחות הציבורית החשובה הזאת. אתה מגויס בכל מאודך לנושא הזה. לפעמים הצוות פה מותש מהתקנות שלנו. נכון? וילמה, ענת, מותשות מהסיפור הזה שנמשך כל כך הרבה שנים. אולי אתם תוהים לפעמים מה קורה בשטח, האם המילים היפות של החוק, של התקנות מתגשמות ועושות איזה שהוא שינוי לאנשים עם מוגבלות.  אני יודע שיהיו פה אנשים שיגידו שלא מספיק מהר, שלא מספיק נרחב, אבל זה מתחיל לחלחל. אני אתן רק דוגמה קצרה. אנחנו לקראת יום הכיפורים. אנשים צובאים על בתי הכנסת. המפקחים שלנו בדקו בתי כנסת חדשים ברחבי הארץ. בחלק ניכר מבתי הכנסת אתה רואה את השינוי, אתה רואה את ההפנמה, אתה רואה את היכולת להכיל אוכלוסיות חדשות שמעולם לא הצליחו להגיע לבתי הכנסת. יש מקומות שלא. אנחנו מוציאים להם מכתבי התראה. אנחנו גורמים לשינוי גם באמצעים האלה. חשוב להבין שבסופו של דבר הדברים משתנים, גם אם זה קורה לאט. אני רוצה להודות לאנשי המשרדים השונים, גם לקודמים – אנשי משרד התחבורה, הכלכלה,  כמובן לפעילים, לכל המתנדבים שבמרץ רב מגיעים לפה, נותנים את הניסיון האישי שלהם. אני רוצה לאחל לכולנו שתהיה שנה נגישה. אני רוצה לברך את הצוות שלנו שאמנם אף פעם לא מוביל את התקנות אבל מלווה אותן. 
<היו"ר יעקב מרגי:>
הסדרתם את הפרוצדורות הבירוקרטיות?

<אחיה קמארה:>
כן. אני רוצה להודות לשמואל על כל השנים הארוכות שהוא מוביל - הוא לפעמים מיואש מההתקדמות האיטית - לבלהה שלא נמצאת פה, לענת, לנעמה ולערן. תודה לכולם. לכל האנשים פה מגיע הפרגון והתודה.
<היו"ר יעקב מרגי:>
תודה לכולם.

<הישיבה ננעלה בשעה 14:50.>
